 Quraanku waa Kitaab Xaq suganna oo Eebbe soo dejiyay, gaaladuna markay ku kaliyoobaan Naarta oo dadkii caasiyiinta ahaa ee Muslimiinta ahaa laga saaro Naarta yay shalaayi waxay Muslimiin u noqon waayeen, waase la dhaafay saacaddeedii, waqti calaacalna wuu dhammaaday ee waa uun Janno mumin iyo Naar danbiilayaal, illeen adduunkii yay iska cuneen ooy iska raaxaysteen iyagoo Xaqa beeniyay wayse arki waxa ku dhaca Aakhiro, cid kastana mudday leedahay ayna ka hor-marayn kana dib-marayn marka la halaagi, marka Xaqa loo caddeeyo. 